Šokio teatras comma 8

VšĮ Šokio teatras comma 8 – Šiuolaikinio šokio krypties šokio teatras Lietuvoje, Vilniuje. Direktorė – choreografė ir šokio pedagogė Rūta Butkutė. Trupės pagrindą sudaro šiuolaikinio šokio šokėjai.

Istorija 
Teatro trupė debiutavo 2012 metais Nyderlanduose. 

2013 metų balandžio 24 d. Teatras buvo oficialiai įregistruotas kaip viešoji įstaiga. 

2013 metais Lietuvos Respublikos kultūros ministerija  spektaklio "Pamestos akys" gastrolėms Lodzėje (Lenkija) skyrė 15 000 Lt (pagal teatro paraišką Tarptautinio kultūros bendradarbiavimo projektų dalinio finansavimo iš 2013 m. valstybės biudžeto lėšų konkursui).

2014 m. birželio 20 d. festivalio „Kultūros naktis“ programoje, Nacionalinės dailės galerijos kieme, Vilniuje, buvo pristatytas šokio filmas „B.Triušį besivejant“.

2014 m. lapkričio 9 d. Amsterdame (NL) vyko garso ir judesio performanso MA inicijuotas projektas interACTA, kurio programoje buvo keturi interaktyvus judesio, garso ir multimedijų performansai. Gastroles Nyderlanduose parėmė Lietuvos kultūros taryba, skirdama 15 000 Lt.

2014-2015 m. kovo mėn. Teatras surengė Šiuolaikinio šokio technikos ir improvizacijos seminarus Šiauliuose, Šiaulių arenoje. Projektą parėmė Lietuvos kultūros taryba, skirdama 9000 Lt. 

2015 metais pristatytas Spektaklis "6-as pirštas". Spektaklio sukūrimui ir sklaidai Lietuvos kultūros taryba skyrė 30 000 Lt.

Spektakliai 
pamestos akys. Idėja ir režisūra: Rūta Butkus. Šokis: Irena Misirlič, Konrad Jan Szymanski. Garsas: Robert Semaškevič. Scenografija: Sigita Šimkūnaitė. Kostiumas: Rūta Butkus. Šviesa: Vilius Vilutis. Video: Josanne Buiting. Foto: Redijus Anikanovas. Trukmė: 30 min.  Premjera: 2012 m. Den Haag (Olandija).
 5g Vilties. Idėja ir režisūra: Rūta Butkus. šokis: Rūta Butkus, Konrad Jan Szymanski. Fortepijonas: Joris Sodeika. Kostiumas: Elvita Brazdylytė. Instaliacija: Sigita Šimkūnaitė. Šviesa: Vilius Vilutis. Muzika: Sergejus Rachmaninovas, Dmitrijus Šostakovičius, V. Agapkin. Tekstas: D. Charmsas „Pasaulis“. Foto: Justė Margarita. Trukmė: 50 min. Premjera: 2012 m. Vilnius (Lietuva).
naujosios N pasaka.  Idėja ir choreografija: Rūta Butkus. Garsas: Gintaras Sodeika. Šviesa: Vilius Vilutis. Šokis: Justina Miškauskaitė. Kostiumas: Sigita Šimkūnaitė, Jolanda Imbrasienė, Rūta Butkus, Elvita Brazdylytė. Video: Justina Šiaulytė. Foto: Redijus Anikanovas, Martynas Kundrotas Trukmė: 36 min.  Premjera: 2013 m. Vilnius (Lietuva).
Garso ir judesio performansas MA.  Idėja ir garsas: Eglė Matuzonytė. Choreografija: Rūta Butkus. Šviesa: Vilius Vilutis. Kostiumai: Elvita Brazdylytė. Video: Maarten Van Der Glas. Foto: Justina Nekrašaitė. Premjera:  2013 Vilnius (Lietuva).
  6tas pirštas. Idėja: Rūta Butkus. Muzika: Arturas Bumšteinas. Video: Gerda le Fou. Šviesa: Vilius Vilutis. Kostiumai: Dovilė Cibulskaitė. Scenografija: Sigita Šimkūnaitė. Choras: Irena Juškienė, Zita Staveckienė, Janina Gidrienė, Adelija Mickuvienė. Foto: Redijus Anikanovas. Trukmė: 60 min.  Premjera: 2015 m. Vilnius (Lietuva).

Filmografija 
B.Triušį besivejant.  Režisierė ir choreografė: Rūta Butkus. Operatorius: Audrius Zelenius. Kompozitorė: Eglė Matuzonytė. Vaidina: Rūta Butkus, Danguolė Plečkaitytė, Jonas Banzinas, Loreta Kavaliauskienė, Rūta Busilaitė, Dominika Poszewieckaja. Prodiuserė: Vytautė Brazdylytė. Montažas: Rūta Butkus ir Audrius Zelenius. Trukmė: 35 min. Premjera: 2014 Vilnius (Lietuva).

Šaltiniai

Nuorodos
 Šokio teatras comma 8
 Rūta Butkus ir Šokio teatras comma 8 (Facebook)

Lietuvos šiuolaikinio šokio teatrai
Vilniaus teatrai